label_title: 29. Oscar-gála
label_desc: A 29. Oscar-gálát, a Filmakadémia díjátadóját 1957. március 27-én tartották. A "Variety" magazin egy nappal a gálaest előtt megírta a nyertesek listáját, így elmaradtak a szokásos találgatások: ki nyer, ki veszít. Michael Wilson forgatókönyvíró 1952-ben Oscar-díjat kapott, 1956-os "Szemben az erőszakkal" c. műve elnyerte az Amerikai Írószövetség díját. Neve azonban szerepelt a stúdiók "feketelistás" személyei között, ezért kizárták az Oscar-versenyből. A nyertes "The Brave One" forgatókönyvíróját, bizonyos Mr. Robert Richet senki sem ismerte, csak évek múlva derült ki, hogy egy másik "feketelistás", Dalton Trumbo rejtőzik ezen a néven.